პრიპიატი

პრიპიატი (უკრ. Прип'ять) — მეტებული ნოღა ოორუე უკრაინას. 1986 წანაშ 26 პირელს, გოთანას თე ნოღაშ გოხოლუას ატომურ ელექტროდგჷმილს მოხვადჷ ჟონუაქ, ნამუშ შედეგო ატმოსფეროს მიქიორუ მონე დო თელარაშო ოშქურანჯი რადიოაქტიური ნიფთიარობეფქ. ნოღაშე ევაკუირაფილქ იჸუ მახორობაქ დო თიშ უკული თექ მითინ ვახორანს. ჩერნობილიშ გაკერზებულ ზონას ეშახუნელჷ ნოღეფს შქას პრიპიატის დო ჩერნობილს, შხვა ნოღეფშე გინორთელო, ვეგჷლანწყჷმჷნა დოხორელი პუნქტიშ სტატუსი. პრიპიატი საოლქე შანულობაშ ფორმალური ნოღა რე, ნამუთ დოჸუნს კიევიშ საოლქე სხუნუს. ნოღა იდვალუაფუ წყარმალუ პრიპიატიშ წყარპიჯის, იანოვიშ ორკინაშარე დგჷმილიშ გოხოლუას, ჩერნიგოვ-ოვრუჩიშ მუნაკვათის. ოავტომობილე რზალეფი ნოღას პოლესიეშ ოტრანსპორტე მაგისტრალეფიშ ხეონწყუე ნოსქვო გჷნმართინუადჷ. 1985 წანაშ გერგობათუთაშ მუნაჩემეფით, პრიპიატის 47 500 ვთშ. ადამიერი ოხორანდჷ, დოხოლაფირო 25-შახ შხვადოშხვა ერუანობაშ კათა. ნოღაშ ტერიტორიას აკოშაყარელი რდჷ 10 სპორტული დარბაზი, 3 აუზი, 10 ოჸოთამალი ტირი, 2 სტადიონი. ისტორია დო ნოღაშ გოვითარაფა ნოღაქ 1970 წანაშ 4 ფურთუთას დირსხუ. 1979 წანაშე ნოღაშ სტატუსი უღჷ. თიშ დორსხუაფაშ გენერალურ ბაძაძო გჷნირთჷ აკოგაფა დო უკული ექსპლუატაცია ევროპაშ ართ-ართი უდიდაში ატომური ელექტროდგჷმილიში, ნამუთ ჩინებული რდჷ ჩერნობილიშ ატომური ელექტროდგჷმილიშ ჯოხოთ. პრიპიატიქ სსრრ-ს გჷნირთჷ რანწკით მა-9 ატომური ელექტროდგჷმილ ნოღა-ალმაშარეთ. 1985 წანაშ გერგობათუთაშ ეჭარუაშ მუნაჩემეფით, ნოღას 47 ვთშ. 500 ადამიერი ოხორანდჷ, მახორობაშ ძინა ომანგუდჷ დოხოლაფირო 1500 ადამიერს წანმოწანას, ნამუეფშეთ 800-შახ ახალდჷნაბადეფი რდჷ, დოხოლაფირო — 500-600 ადამერი თაქ იროანი ოხორინალო სსრრ-იშ შხვადოშხვა რეგიონშე მიშჷ. ოპროექტე, დუდმაართა გოკოროცხუათ მახორობა ოკო ჸოფედჷკო 75-78 ვთშ. ადამიერი. ნოღა მიშაჸონაფილი რე იუნესკოშ მოსოფელიშ მონძალაშ ერკებულშა, მუჭოთ ბირთვული კატასტროფაშ არძაშე უბედური აბანი. თაშნეშე ქოძირით ჩერნობილი ლიტერატურა В. Дворжецкий. Припять — эталон советского градостроительства. — Киев, 1985. რესურსეფი ინტერნეტის ნოღა პრიპიატიშ საიტი Archived 2015-10-24 ვებ-ხასჷლას Wayback Machine. (რუს.) პრიპიატი სხუნუეფიშ რუკას (1986) Archived 2006-07-25 ვებ-ხასჷლას Wayback Machine. (რუს.) ჩერნობილიშ ფოტოსურათეფი, პრიპიატწკჷმა ართო Archived 2011-08-13 ვებ-ხასჷლას Wayback Machine. (ინგლისური) პრიპიატიშ პროექტი Archived 2011-04-30 ვებ-ხასჷლას Wayback Machine. (ინგლისური) ტურიზმი ჩერნობილს 25 წანაშ უკული Archived 2011-04-27 ვებ-ხასჷლას Wayback Machine. (ინგლისური) პრიპიატიშ შოშეეფი მიოჯინი ვიზიტი ჩერნობილს დო პრიპიატის (ინგლისური) პრიპიატი: დინაფილი ნოღაშ ქრონიკეფი Archived 2010-01-04 ვებ-ხასჷლას Wayback Machine. (ინგლისური) ლიუბოვ სიროტაშ ლერსეფი ჩერნობილის გეშა (ინგლისური) „ჩქინი პრიპიატი“ — YouTube ტურიზმი ჩერნობილს — 2010 (ინგლისური) პრიპიატიშ გეშა Archived 2012-02-24 ვებ-ხასჷლას Wayback Machine. (თურქული)